ชะชะช่า (เพลงของแกริแย)

"**ชะชะช่า**" () เป็นเพลงโดยแกริแย นักร้องและแร็ปเปอร์ชาวฟินแลนด์ ที่วางจำหน่ายเมื่อวันที่ 8 มกราคม ค.ศ. 2023 ผ่านวอร์เนอร์มิวสิคฟินแลนด์ เพลงนี้เป็นตัวแทนของประเทศในการประกวดเพลงยูโรวิชันปี 2023 ภายหลังชัยชนะใน *อูเด็นมูซีกินกิลไปลู 2023* การประกวดเพลงระดับชาติของฟินแลนด์ "ชะชะช่า" เป็นเพลงที่ได้รับความนิยมสูงในหมู่ผู้ชม โดยได้รับคะแนนเสียงจากผู้ชมสูงสุด 376 คะแนน ซึ่งนับเป็นคะแนนที่มากที่สุดเป็นอันดับสองตลอดประวัติศาสตร์ของการประกวด และได้รับคะแนนโดยรวมเป็นอันดับที่สองด้วยคะแนน 526 คะแนน*

"ชะชะช่า" ขึ้นอันดับหนึ่งในชาร์ตเพลงของประเทศฟินแลนด์ รวมถึงลัตเวีย ลิทัวเนีย และสวีเดน เพลงนี้ติดชาร์ตท็อป 10 ในอีก 11 ภูมิภาค ได้แก่ ออสเตรีย เบลเยียม กรีซ ไอซ์แลนด์ ไอร์แลนด์ อิสราเอล นอร์เวย์ สวิตเซอร์แลนด์ และสหราชอาณาจักร กลายเป็นเพลงภาษาฟินแลนด์เพลงแรกที่ติดท็อป 10 ของ[[ชาร์ตซิงเกิลแห่งสหราชอาณาจักร]] ในปี 2024 เพลงนี้ได้รับการรับรองระดับแพลตตินัมในประเทศโปแลนด์

== พื้นหลังและการพัฒนา ==
โอลิเวอร์ อดัมส์ จากเว็บไซต์ *วีวีบล็อกส์* กล่าวว่าเพลงนี้เป็นเพลงฟิวชั่นเมทัล-แดนซ์-ป๊อป ในบทความนั้นอดัมส์วิคราะห์ว่าเนื้อเพลงบรรยายถึงความรู้สึกของใครบางคนในค่ำคืนหนึ่ง โดยตอนแรกคนในเพลงมุ่งหน้าไปที่บาร์ ด้วยความตั้งใจที่จะปลดปล่อยจิตใจจากความกลัวหลังจากดื่ม[[ปิญญาโกลาดา]]ไปหลายแก้ว คนในเพลงก็มุ่งหน้าไปที่ฟลอร์เต้นรำอย่างปราศจากความกลัว พร้อมกับพูดว่า "โลกนี้ไม่ได้ทำให้ฉันกลัวอีกต่อไปแล้ว"

ในการสัมภาษณ์กับ[[บีบีซี]] แกริแยระบุว่าเพลงนี้มีเนื้อหาเกี่ยวกับอิสรภาพ เขาเปรียบเทียบเพลงนี้กับเวลาที่ผู้คนเผชิญกับปัญหา โดยกล่าวว่า "เราทุกคนต่างก็มีปัญหา เมื่อถึงวันหยุดสุดสัปดาห์ ผู้คนก็อยากจะลืมเรื่องเศร้า ๆ เหล่านั้น และหลายครั้งพวกเขาดื่มปิญญาโกลาดาแล้วจะมีกำลังใจที่จะออกไปเต้นรำ ฉันไม่สนว่าคนอื่นจะคิดอย่างไร ฉันเต้นเก่งหรือเปล่า ไม่สำคัญหรอก และฉันก็หวังว่าคนอื่นจะคิดแบบเดียวกัน"

==การประกวดเพลงยูโรวิชันปี 2023==


=== อูเด็นมูซีกินกิลไปลู 2023 ===
[[อูเด็นมูซีกินกิลไปลู]] 2023 เป็นการประกวดเพลงระดับชาติซึ่งใช้คัดเลือกเพลงจากฟินแลนด์สำหรับ[[การประกวดเพลงยูโรวิชันปี 2023]] โดยจัดขึ้นเป็นครั้งที่ 12 ในครั้งนี้ประกอบด้วยรอบชิงชนะเลิศในวันที่ 25 กุมภาพัรธ์ ค.ศ. 2023 เป็นการหาผู้ชนะจากเจ็ดผลงานที่เข้าร่วม ผู้ชนะได้รับการคัดเลือกจากคะแนนเสียงของประชาชนทั่วไปเป็นสัดส่วนร้อยละ 75 และจากคณะกรรมการนานาชาติเจ็ดกลุ่มจากออสเตรเลีย เยอรมนี โปแลนด์ สเปน สวีเดน ยูเครน และสหราชอาณาจักรเป็นสัดส่วนรวมร้อยละ 25 คะแนนรวมสูงสุดจากผู้ชมจะอยู่ที่ 882 คะแนน ขณะที่ของคณะกรรมการมีคะแนนสูงสุดที่ 294 คะแนน คณะกรรมการแต่ละกลุ่มจะให้คะแนน 2, 4, 6, 8, 10 และ 12 คะแนนแก่แต่ละเพลง การลงคะแนนเสียงของผู้ชมจะพิจารณาจากร้อยละของคะแนนเสียงของแต่ละเพลงที่มาจากสายโทรศัพท์ เอสเอ็มเอส และแอปพลิเคชันทางการ

"ชะชะช่า" ได้รับเลือกให้ทำการแสดงเป็นอันดับที่สาม ในช่วงไม่กี่วันก่อนถึงรอบชิงชนะเลิศ เพลงนี้ถือเป็นเพลงเต็งที่จะชนะการประกวด โดยได้รับคะแนนโหวตจากแฟน ๆ ของการประกวดเพลงยูโรวิชันหลายแห่ง จากการลงคะแนนในรอบชิงชนะเลิศ เพลงนี้ได้รับคะแนนจากคณะกรรมการ 72 คะแนน และคะแนนเสียงจากผู้ชม 467 คะแนน รวมเป็น 539 คะแนน ชัยชนะครั้งนี้ทำให้เพลงนี้ได้เป็นตัวแทนประเทศฟินแลนด์ในการประกวดเพลงยูโรวิชัน 2023

=== ในยูโรวิชัน ===
[[การประกวดเพลงยูโรวิชันปี 2023]] จะจัดขึ้นที่[[ลิเวอร์พูลอารีนา]]ใน[[ลิเวอร์พูล]] [[สหราชอาณาจักร]] และประกอบด้วยรอบรองชนะเลิศสองรอบในวันที่ 9 และ 11 พฤษภาคมตามลำดับ และรอบชิงชนะเลิศในวันที่ 13 พฤษภาคม ค.ศ. 2023 ในระหว่างการจับฉลากการจัดสรร ฟินแลนด์ได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงเป็นลำดับสุดท้าย ฟินแลนด์ผ่านเข้ารอบชิงชนะเลิศ โดยชนะรอบรองชนะเลิศนี้ด้วยคะแนน 177 คะแนน ในรอบชิงชนะเลิศ เพลงนี้ได้รับคะแนนเสียงจากผู้ชมสูงสุด 376 คะแนน แต่ได้อันดับสองด้วยคะแนนรวม 526 คะแนน ซึ่งน้อยกว่าคะแนนรวมของเพลง "[[แทดทู (เพลงของลอรีน)|แทดทู]]" โดย[[ลอรีน]]จากสวีเดนที่ชนะ 583 คะแนน*

## ชาร์ต

### ชาร์ตรายสัปดาห์

### ชาร์ตรายเดือน

### ชาร์ตรายปี

## การรับรอง

## อ้างอิง

หมวดหมู่:เพลงจากประเทศฟินแลนด์
หมวดหมู่:เพลงในปี พ.ศ. 2566
หมวดหมู่:ประเทศฟินแลนด์ในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน